Správa je predkladaná v zmysle §18 f, zákona NR SR č. 369/1990 Zb. o obecnom zriadení, v znení neskorších zmien a doplnkov a Štatútu mesta Košice §18 ods. 4 od posledného rokovania Mestského zastupiteľstva v Košiciach konaného dňa 19. 04. 2011.
I.	PLÁN KONTROLNEJ ČINNOSTI NA I. POLROK 2011
Kontroly boli zamerané predovšetkým na kontrolu nakladania s majetkom a vybraných položiek príjmov a výdavkov za obdobie rokov 2009 – 2010 a na dodržiavanie zákona č. 583/2004 Z. z. o rozpočtových pravidlách samosprávy v znení neskorších predpisov, zákona č. 431/2002 Z. z. o účtovníctve v znení neskorších predpisov, zákona č. 25/2006 Z. z. o verejnom obstarávaní v znení neskorších predpisov, zákona č. 152/1994 Z. z. o sociálnom fonde v znení neskorších predpisov, zákona č. 283/2002 Z. z. o poskytovaní cestovných náhrad, zákona č. 138/1991 Zb. o majetku obcí v znení neskorších predpisov, Pravidiel prenajímania majetku mesta Košice a interných predpisov.
Na základe poverenia zamestnanci ÚHK vykonávali kontrolnú činnosť podľa základných pravidiel kontrolnej činnosti.  Kontroly boli vykonané v štyroch subjektoch:
a)	rozpočtové organizácie: ZŠ – Janigova, ZŠ – Mateja Lechkého, Mestská polícia v Košiciach,
b)	príspevková organizácia: Psychosociálne centrum v Košiciach
Nedostatky boli zistené  v dvoch kontrolovaných subjektoch:
1)	Mestská polícia v Košiciach
Súhrn - neobjektívne rozúčtovanie nákladov za média pri prenájme nebytových priestorov, porušenie internej smernice pri nákupe šatníkových dverí v roku 2009 - bez výberu dodávateľa, porušenie zákona o verejnom obstarávaní pri obstaraní zákazky na dodávku technických zariadení a ich inštalácie 
pre rozšírenie a modernizáciu kamerového systému – Staré mesto, ktorú realizoval samostatný referát verejného obstarávania MMK, neoprávnené zníženie príjmov – znižovanie úhrad za odťahovanie vozidiel a nevenovanie dostatočnej pozornosti vymáhaniu pohľadávok z roku 2001.
2)	Psychosociálne centrum v Košiciach 
Súhrn - porušenie § 34 zákona č. 431/2002 Z. z. o účtovníctve – účtovné doklady boli v niektorých prípadoch opravované, prepisované, bez uvedenia zodpovednej osoby za vykonanie opravy a účtovnej operácie, cestovné príkazy boli bez podpisu zodpovednej osoby za účtovanie, chýbali dátumy schválenia CP a nebol uvedený druh dopravného prostriedku. Nebola dodržaná smernica č. 14/2009 a zákon č. 283/2002 Z. z. o poskytovaní cestovných náhrad, keď CP boli vyúčtované viac ako 
po 10 dňoch od uskutočnenia pracovnej cesty, poskytnuté preddavky na drobný nákup boli vyplácané z pokladne PSC bez toho, aby boli doložené náležitosťami tak, ako to ukladá zákon č. 431/2002 Z. z. o účtovníctve.
Subjekty voči kontrolným  zisteniam nepodali námietky. Súčasťou správ sú nápravné opatrenia, ktoré boli prijaté na odstránenie zistených nedostatkov.
V subjektoch ZŠ Janigova a ZŠ – Mateja Lechkého neboli kontrolou zistené nedostatky. 
Bližšie informácie o kontrolných zisteniach sú uvedené v Správach o výsledkoch kontroly v jednotlivých subjektoch a sú súčasťou tejto správy. V súčasnosti sa vykonáva kontrola v subjekte CVČ Technik a na MMK vo veci poskytnutia dotácií v zmysle VZN č. 76 pre dva subjekty.
II.	KONTROLNÁ ČINNOSŤ VYKONÁVANÁ NAD RÁMEC PLÁNU KONTROL 
1)	Zamestnanci ÚHK boli  poverení vykonať tematické kontroly v dvoch subjektoch - Magistrát mesta Košice a Správa majetku mesta Košice, s.r.o. Témy kontrol: 
a)	hospodárenie a účel vynaloženia finančných prostriedkov vo VO na spracovanie projektu a žiadosti o pridelenie finančného príspevku zo zdrojov ES pre projektový zámer „Zníženie emisií modernizáciou MHD mesta Košice.“ V súčasnosti táto kontrola prebieha a správa o výsledku kontrol bude predložená po ukončení na nasledujúce rokovanie MZ v Košiciach. 
b)	uzatváranie nájomných zmlúv Správou majetku mesta Košice s.r.o. z hľadiska uvádzania účelu, na ktoré sa priestory prenajímali, zaradenie do kategórie z hľadiska lokality a výšky nájomného v zmysle všeobecne záväzných predpisov vrátane všeobecne záväzných nariadení mesta Košice. 
Kontrolná skupina kontrolovala 288 nájomných zmlúv. Z kontrolných zistení vyplýva nedôsledné zhromažďovanie podkladov o nebytových priestoroch potrebných k vypracovaniu zmlúv, nedostatočná pozornosť pri spracovaní a uzatváraní zmlúv o nájme nebytových priestorov, nedostatočná kontrola dodržiavania účelu prenajatých nebytových priestorov a nedodržiavanie Pravidiel prenajímania majetku mesta Košice a zriaďovania vecných bremien na nehnuteľnom majetku mesta Košice.
Bližšie informácie sú uvedené v správe o výsledku kontroly. V prílohe č. 1 je uvedený prehľad výšky nájomného, celková výmera prenajatej plochy, účelu a dátumu účinnosti všetkých nájomných zmlúv. Subjekt voči kontrolným zisteniam nepodal námietky.
2)	V súlade s § 18 f ods.1 písm. b) zákona č. 369/1990 o obecnom zriadení som spracovala Návrh plánu kontrolnej činnosti na II. polrok 2011, ktorý predkladám na prerokovanie MZ v Košiciach. Predmetný návrh bol zverejnený obvyklým spôsobom. O návrhu som informovala Mestskú radu v Košiciach 
na jej rokovaní dňa 06. 06.2011.
III.	PODNETY VEREJNOSTI
•	Podnet FO týkajúci sa vyúčtovania nákladov spojených s užívaním bytu - BPMK s.r.o. 
FO bolo odporúčané, aby vyúčtovanie reklamovala priamo BMPK s.r.o., nakoľko hlavný kontrolór nemá oprávnenie skúmať reklamáciu za občana (zákon č. 252/2007 Z.z. o ochrane spotrebiteľa,  
zákon č. 442/2002 Z. z. o verejných vodovodoch a verejných kanalizáciách).
•	Podnet FO týkajúci sa doručovania výmerov miestneho poplatku za komunálny odpad. 
Mesto Košice ako správca dane pri doručovaní platobných výmerov postupuje v zmysle ustanovenia §17 ods. 1 zákona č. 511/1992 Zb. o správe daní a poplatkov. Šetrením podnetu vyplynulo, že neboli dodržané podmienky doručenia zásielky. Podnet FO bol opodstatnený a  zo strany MMK bola vyvodená osobná zodpovednosť voči doručovateľovi.
•	Podnet FO vo veci prešetrenia financovania portálu www.visitkosice.eu
Financovanie je zabezpečené zo združených finančných prostriedkov členov právnickej
 osoby - KOŠICE – Turizmus. Mesto Košice je jedným z 38 členov združenia, portál teda nie je výlučne mestský a nie je financovaný len z verejných, ale aj súkromných zdrojov subjektov združených 
v tejto právnickej osobe. 
•	Interpelácia poslanca z predchádzajúceho rokovania MZ v Košiciach, dňa 19. 04. 2011 – Stredisko služieb škole, Nižná úvrať.
Po spresnení požiadavky som poslancovi listom zaslala odpoveď so zoznamom objektov podľa dodávateľov a vynaložených finančných prostriedkov na opravy a rekonštrukcie ZŠ, MŠ a školských zariadení v zriaďovateľskej pôsobnosti mesta Košice za obdobie rokov 2008 – 2010.
IV.	OSTATNÁ ČINNOSŤ VYPLÝVAJÚCA ZO ZÁKONOV A INÝCH PREDPISOV
•	V dňoch 01. - 02. 06. 2011 som sa zúčastnila stretnutia krajských hlavných kontrolórov.
•	NKÚ vykonal na Útvare hlavného kontrolóra náhodným spôsobom kontrolu spisov, ktoré obsahujú dokumentáciu týkajúcu sa činnosti HK a ÚHK. Protokol o výsledku kontroly NKÚ neuvádza žiadne nedostatky činnosti HK a ÚHK.
V správe NKÚ sa uvádza predaj budovy a pozemku pre NO v rozpore so zákonmi a Štatútom mesta Košice. Chcem poukázať na skutočnosť, že som neodporúčala realizovať daný predaj. Na nedostatky som upozorňovala predkladateľa pri prvom predkladaní návrhu na rokovanie MZ v septembri 2010. Návrh bol z rokovania stiahnutý, ale opäť bol predložený na rokovanie v novembri 2010. V stanovisku k odpredaju majetku – reality 2010 pre MZ v Košiciach som opätovne neodporúčala predaj.
Ku kontrolnému zisteniu – dotácie poskytnuté v zmysle VZN č. 76 chcem uviesť, že keby 
MMK dodržiavalo prijaté opatrenie z výsledku kontroly vykonanej ÚHK v rokoch 2007 a 2009
 – VZN č.76 o poskytovaní dotácií, neboli by tieto nedostatky uvedené v správe NKÚ za rok 2010.
V.	PREHĽAD VYKONANÝCH KONTROL PODĽA SUBJEKTOV K  06. 06. 2011

VI.	PREHĽAD PODNETOV OD OBČANOV MESTA KOŠICE K  06. 06. 2011

								Ing. Hana Jakubíková v. r.
				                                       	         Hlavný kontrolór mesta Košice
	V Košiciach, 09.06. 2011